Humanistisk Prosjektsemester: Søknadsfrist 1. mai. 

Humanistisk Prosjektsemester (30 studiepoeng) er et arbeidslivsrettet 
prosjektstudium som legger vekt på å styrke kontakten mellom 
universitetet og arbeidslivet. Gjennom semesteret kombineres teori og 
erfaringsbasert læring. 


Studenter med forskjellig studie- og erfaringsbakgrunn utfører relle 
prosjekter hos oppdragsgivere innen privat og offentlig sektor. 25 
studenter blir fordelt på fem prosjekter og utfører prosjektoppdraget i 
grupper. Prosjektene er definert av oppdragsgivers behov og skal 
tilfredstille  akademiske krav. Prosjektresultatet presenteres i en 
skriftlig rapport og ved en muntlig presentasjon for oppdragsgiveren. 
Gruppene jobber selvstendig med oppgaven, fortrinnsvis med arbeidsplass 
i oppdragsgivers lokaler. Hvert prosjekt følges av en faglig veileder. 
Humanistisk Prosjektsemester gir utdanning innen prosjektarbeid, 
kvalitativ metode, teamarbeid og forskningsetikk. Humanistisk 
Prosjektsemester er organisert som et heltidsstudium. 
Søknadsfristen er 1. mai og 1. november. Søknad sendes via Søknadsweb. 
For mer informasjon se: http://www.uio.no/studier/emner/hf/ikos/HUMPRO3000/
